Río Seco (cuenca de Millars)

Lo río Seco (en catalán Montlleó,  en castellano Monleón) ye un tributario de la rambla de la Vídua por la suya marguin ezquierda. Tiene lo suyo naixedero en El Ojal (entre o Puertomingalbo y Mosqueruela), y caye en la rambla de la Vídua a on que s'ha posau la muga entre los termins municipals d'Aceneta, Culla y La Serra d'en Galceran, auguas enta baixo d'Els Ivarsos.

Auguas ent'alto de lo suyo naixedero de El Ojal bi ha un curso temporal d'augua (la rambla del Puerto) que i complega dende la versant sudoriental de la sierra de Mayabona (barranco del Portillo u del Ojal, que fa de muga entre Mosqueruela y o Puertomingalbo), dende Las Sampolas y El Cerro, y dende la sierra de la Batalla (entre o Puertomingalbo y Vistabella).

Auguas enta baixo de lo naixedero bi ha una foz fluvio-karstica con recolons que fa de muga entre los termins municipals de Mosqueruela y Vistabella. En este tramo ye lo puent de las Calzadas (de zaguers de lo sieglo XIV), perteneixent a un camín reyal y azagador baixomedieval. Pocos km dimpués caye lo río Mallo, tributario por la ezquierda.

Lo río Seco caye en la rambla de la Vídua a on que s'ha posau la muga entre los termins municipals d'Aceneta, Culla y La Serra d'en Galceran, auguas enta baixo d'Els Ivarsos.

 Hidronimia 
L'hidronimo río Seco ye transparent y recurrent en aragonés. Ye documentau dende lo sieglo XIII y encara s'emplega. En latín medieval se latinizaba como rigus Sicus u rivus Siccus.

Se'n fizo mención en 1202 como ribosico u ribosito en la cesión de lo castiello de Puertomingalbo (en letra gotica la c y la t son muito pareixidas y se distinguen mal):

Lo 5 d'octubre de 1203 lo rei Pero lo Catolico donó a Arnau de Palacín lo castiello de Bos u Val d'Ursera y fizo mención d'un rigus Sicus:

En 1213 cuan lo mesmo rei donó lo castiello de Cuella a los templers tamién en fizon mención:

En un texto de 1265 de l'archivo d'aldeyas de la Comunidat de Teruel se'n fa mención como una muga de lo termin de Mosqueruela:

Tamién s'emplega actualment la denominación de río Monleón u riu Montlleó, que se remonta a un apelliu Monleón d'orichen aragonés pero que tiene la versión Montlléo u Monlleó en zonas catalanoparlants. Manimenos, Joan Coromines i Vigneaux considera que ye un hidronimo d'orichen arabe en mâ.l-cuyûn u "augua de los uellos". Javier Solsona Benages: Estudio toponímico del término municipal de Puertomingalvo (Teruel). Universitat Jaume I, 2001, pp 102-104. Se troba como microtoponimo ya en 1251, cuan Guillem d'Anglesola dió carta de población a Vistabella:

 Referencias 

 Bibliografía 
 José Francisco Casabona Sebastián, Eduardo Gargallo Monforte: Mosqueruela: Guía de monumentos, paisajes, fiestas y servicios turísticos, Instituto de Estudios Turolenses, Teruel, 1999.
 Prensa Diaria Aragonesa: Los ríos de Aragón. Río Martín. El Periódico de Aragón, Diputación General de Aragón, 2005.
 Eduardo Viñuales Cobos (coordinador): Red natural de Aragón. nº 9, Gúdar-Javalambre Prames, 2006.
 Javier Solsona Benages: Estudio toponímico del término municipal de Puertomingalvo (Teruel). Universitat Jaume I, 2001.
 José Castillo Gil: La toponimia oral de las elevaciones macizas de Puertomingalvo (Gúdar-Javalambre, Aragón) y su rotulación con genéricos postizos a partir del siglo XX. Publicau en Onomàstica. Anuari de la Societat d Onomàstica, nº 2, 2016.
 Enric Guinot: Els límits del regne, el procés de formació territorial del País Valencià medieval (1238-1500). Edicions Alfons El Magnànim. 1995.

Seco
Seco
Seco
Seco